CELEX: 62017TN0835
Language: lt
Date: 2017-12-29 00:00:00
Title: Byla T-835/17: 2017 m. gruodžio 29 d. pareikštas ieškinys byloje Eurofer / Komisija

26.2.2018   
            
            
               LT
            
            
               Europos Sąjungos oficialusis leidinys
            
            
               C 72/42
            
         2017 m. gruodžio 29 d. pareikštas ieškinys byloje Eurofer / Komisija
   
   (Byla T-835/17)
   (2018/C 072/53)
   Proceso kalba: anglų
   
      Šalys
   
   
      Ieškovė: Eurofer, Association Européenne de l'Acier, ASBL (Briuselis, Belgija), atstovaujama baristerio J. Killick ir advokatės G. Forwood
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               Panaikinti 2017 m. spalio 5 d. Komisijos įgyvendinimo reglamento 2017/1795 (OL L 258, 2017, p. 24) 2 straipsnį,
            
         
               —
            
            
               taikyti prašomas proceso organizavimo priemones ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi trimis pagrindais.
   
               1.
            
            
               Pirmasis ieškinio pagrindas susijęs su akivaizdžia vertinimo klaida ir teisės klaida nusprendus nevertinti bendrai Serbijos importo kartu su kitu tiriamu importu iš keturių valstybių pagal Pagrindinio reglamento 3 straipsnio 4 dalį. (1)
               
            
         
               2.
            
            
               Antrasis ieškinio pagrindas susijęs su akivaizdžia vertinimo klaida ir teisės klaida nusprendus, kad prekybos apsaugos priemonės prieš Serbiją buvo „nebūtinos“, kaip tai suprantama pagal Pagrindinio reglamento 9 straipsnio 2 dalį, net vertinant ne bendrai.
            
         
               3.
            
            
               Trečiasis ieškinio pagrindas susijęs su Pagrindinio reglamento 20 straipsnio 2 dalies, ieškovės teisės į informacijos atskleidimą ir jos teisės į gynybą pažeidimu, taip pat gero administravimo pareigos pagal Europos Sąjungos pagrindinių teisių chartijos 41 straipsnį pažeidimu, nes Komisija neatskleidė žalos skirtumo (priverstinis pardavimas mažesnėmis kainomis) ir priverstinio kainų sumažinimo skirtumo, kiek tai susiję su Serbijos importu, ir todėl atsisakė rūpestingai ir nešališkai išnagrinėti visus reikšmingus bylos aspektus.
            
         
      (1)  2016 m. birželio 8 d. Europos Parlamento ir Tarybos reglamentas (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (OL L 176, 2016, p. 21).